Държавен вестник, бр. 79, 2011 г., стр. 69

БРОЙ  79	
Д Ъ Р Ж А В Е Н  В Е С Т Н И К 	
СТР.  69  
б) приблизително местоположение във 
формат NMEA;
в) вид на заявената услуга;
г) детайли за комуникациите;
4. обслужването в реално време се осъщест­
вява чрез серийни или TCP/IP потоци от данни 
със заявеното от потребителя съдържание в 
RTCM базирани формати;
5. предоставянето на данни за последваща 
обработка се извършва въз основа на договорен 
с доставчика на мрежови услуги начин; заяве­
ните данни се предлагат във формат RINEX.
Г л а в а  ш е с т а
ОЦЕНКА НА СЪОТВЕТСТВИЕ НА ГНСС 
ИНФРАСТРУКТУРАТА
Раздел I
Правила за оценка на съответствие 
Чл. 54. (1) ГНСС инфраструктурата подлежи 
на оценка за съответствие с изискванията на 
инструкцията от страна на АГКК.
(2) Оценка на съответствието се извършва от 
АГКК по искане на собственика или оператора 
на ГНСС инфраструктурата. 
(3) Към искането по ал. 2 се прилагат до­
кументите съгласно чл. 58.
(4) Искането за оценка на съответствието 
се разглежда в 45-дневен срок от постъпването 
му в АГКК.
Чл. 55. (1) Искането по чл. 54, ал. 2 се раз­
глежда от постоянна комисия, назначена със 
заповед на изпълнителния директор на АГКК.
(2) В състава на комисията по ал. 1 участват 
по един представител на АГКК, Военно-географ­
ската служба към МО, департамент „Геодезия“ 
на Националния институт по геофизика, геоде­
зия и география при Българската академия на 
науките и Камарата на инженерите по геодезия.
(3) Резултатите от работата на комисията 
по ал. 1 се обобщават в протокол, който се ут­
върждава от изпълнителния директор на АГКК.
Чл. 56. (1) В резултат от провеждането на 
процедурата по чл. 59 и протокола по чл. 55, 
ал. 3 АГКК:
1. издава удостоверение за оценка на съот­
ветствие с валидност 2 години; 
2. дава препоръки и след като се убеди в 
изпълнението им в указаните срокове, издава 
удостоверение за оценка на съответствие по т. 1.
(2) Удостоверението за оценка на съответ­
ствие по ал. 1 се отнася за: 
1. базовите станции в състава на ГНСС 
инфраструктурата относно: 
а) съответствие на изискванията към раз­
положението и гъстотата им;
б) координати в БГС 2005;
2. поддържаните услуги и техническите сред­
ства за предоставянето им на потребителите:
а) в реално време и с последваща обработка 
на измерванията;
б) протоколи и формати за разпространение 
на данните по буква „а“;
в) детайли за достъпа до услугите.
(3) Органът по чл. 54, ал. 1 информира пис­
мено заявителя за решението си, като съобщава 
за ограничения, ако има такива.
(4) Оценка на съответствие не може да 
бъде извършена в случай, че в документите по 
чл. 58 се съдържат неверни или непълни данни 
или ако са установени съществени отклонения 
от изискванията по чл. 5, ал. 1 и чл. 7, ал. 1.
(5) Актуална информация за оценените 
ГНСС инфраструктурни оператори, получили 
удостоверение за оценка на съответствие, и 
за резултатите от анализа по чл. 57, ал. 3 се 
поддържа на електронната страница на АГКК.
Чл. 57. (1) ГНСС инфраструктурните опе­
ратори, получили удостоверение за оценка 
на съответствие, предават на АГКК данни по 
чл. 28, ал. 4, т. 1 за всяка базова станция с 
давност минимум 2 седмици от извършване на 
измерванията и интервал между регистрациите 
не по-малък от 30 sec.
(2) Техническите изисквания по ал. 1 се 
уточняват от комисията по чл. 55, ал. 1.
(3) Въз основа на данните по ал. 1 АГКК 
определя временни редове по координатите 
на референтните станции за извършване на 
периодичен контрол на тяхната стабилност. 
Временните редове се анализират за наличие на: 
1. скокообразни отклонения от общата тен­
денция на всеки ред;
2. резки изменения на общата тенденция 
на всеки ред;
3. съществени разлики на скоростите на из­
менение на координатите на базовите станции 
в сравнение с типичните за региона стойности. 
(4) При установяване на аномалии във 
временните редове по ал. 3, състоящи се в 
отклонения над трикратните стойности на 
средните квадратични грешки на скоростите 
на изменение на съответните координати, 
АГКК отправя предупреждение на лицата по 
чл. 54, ал. 2.
Раздел ІІ
Документи за оценка на съответствие на ГНСС 
инфраструктурата 
Чл. 58. Към искането за оценка на съот­
ветствие по чл. 54, ал. 2 се прилагат следните 
документи:
1. данни за собственика и оператора на 
ГНСС инфраструктурата;
2. схема на разположението на базовите 
станции;
3. данни за местонахождението на базовите 
станции и центъра за управление;
4. списък на координатите на базовите 
станции в БГС 2005;
5. резултати от мониторинга на стабилността 
на базовите станции, извършван от оператора 
след предходната оценка на съответствие;
6. информация за техническото оборудване 
на базовите станции и центъра за управление; 
7. сведения за комуникационната схема;